Jovali is goed gelëe in 'n pragtige omgewing buite Clarens wat werklikwaar naby alles is, maar tog ook die rustigheid van 'n plaas bied. Eienaars wonderlike mense wat jou uiters welkom laat voel. Werklik goeie basis om die omgewing te verken.
Wat 'n wonderlike naweek het ons gehad. Met ons aankoms Vrydagaand was ons kamer lekker warm (ondervloerse verhitting was klaar aan), sjerrie en sjokelade met aankoms en 'n ekstra bederfie in die yskas. Wat 'n lekker rustige, asemrowende uitsig oor die berge. Ons plekke was netjies, skoon met ekstra linne vir die koue nagte wat ons nie eens nodig gehad het nie. Ons sal beslis teruggaan. Baie dankie vir 'n lekker familiewegbreeknaweek.
Ek sal Jovali aanbeveel vir enige iemand wat net wil weg kom en rus! Die uitsig is n bonus die blyplek is netjies en so baie liefde is in die dekor in gesit! Ek en my lewensmaat gaan volgende jaar weer dit sal ons derde jaar wees en ek kan nie 'n beter plek imagine as Jovali nie.
Jovali is 'n stylvolle selfsorgopsie vir reisigers wat hou van gerieflike uitspan in die natuur. Die eenheid is goed toegerus met 'n fokus op detail. Jovali bied 'n pragtige uitsig op die Malutiberge.